Title: ประกาศคณะกรรมการประมงประจำจังหวัดนครราชสีมา เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงจระเข้ พ.ศ. 2560 (ฉบับ Update ล่าสุด)

ประกาศคณะกรรมการประมงประจำจังหวัดนครราชสีมา
เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท
การเพาะเลี้ยงจระเข้
พ.ศ.
๒๕๖๐

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงจระเข้เป็นกิจการการเพาะเลี้ยงสัตว์น้ำควบคุม และความในมาตรา ๗๗
แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา ๒๘ วรรคหนึ่ง (๓) แห่งพระราชกำหนดการประมง
พ.ศ. ๒๕๕๘ คณะกรรมการประมงประจำจังหวัดนครราชสีมาออกประกาศไว้ ดังต่อไปนี้

ข้อ ๑ 
ให้พื้นที่ดังต่อไปนี้ เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงจระเข้
๑. เขตท้องที่อำเภอสีคิ้ว จังหวัดนครราชสีมา
๒. เขตท้องที่อำเภอขามทะเลสอ จังหวัดนครราชสีมา
๓. เขตท้องที่อำเภอสูงเนิน จังหวัดนครราชสีมา
๔. เขตท้องที่อำเภอปากช่อง จังหวัดนครราชสีมา
๕. เขตท้องที่อำเภอเมืองนครราชสีมา จังหวัดนครราชสีมา
๖. เขตท้องที่อำเภอปักธงชัย จังหวัดนครราชสีมา
๗. เขตท้องที่อำเภอโชคชัย จังหวัดนครราชสีมา
๘. เขตท้องที่อำเภอครบุรี จังหวัดนครราชสีมา
๙. เขตท้องที่อำเภอห้วยแถลง จังหวัดนครราชสีมา
๑๐. เขตท้องที่อำเภอโนนสูง จังหวัดนครราชสีมา
๑๑. เขตท้องที่อำเภอคง จังหวัดนครราชสีมา
๑๒.[๑]
เขตท้องที่อำเภอขามสะแกแสง จังหวัดนครราชสีมา
๑๓.[๒]
เขตท้องที่อำเภอสีดา จังหวัดนครราชสีมา

ข้อ ๒[๓]  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ วันที่ ๑๒ กันยายน พ.ศ. ๒๕๖๐
วิเชียร  จันทรโณทัย
ผู้ว่าราชการจังหวัดนครราชสีมา
ประธานกรรมการประมงประจำจังหวัดนครราชสีมา

ประกาศคณะกรรมการประมงประจำจังหวัดนครราชสีมา เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงจระเข้ (ฉบับที่ ๒) พ.ศ. ๒๕๖๑[๔]

ข้อ ๒  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

พิมพ์มาดา/จัดทำ
๑๑
มิถุนายน ๒๕๖๑

นุสรา/ตรวจ
๑๒
มิถุนายน ๒๕๖๑

[๑] ข้อ ๑
๑๒. เพิ่มโดยประกาศคณะกรรมการประมงประจำจังหวัดนครราชสีมา
เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท
การเพาะเลี้ยงจระเข้ (ฉบับที่ ๒) พ.ศ.
๒๕๖๑

[๒] ข้อ ๑
๑๓. เพิ่มโดยประกาศคณะกรรมการประมงประจำจังหวัดนครราชสีมา เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท
การเพาะเลี้ยงจระเข้ (ฉบับที่ ๒) พ.ศ. ๒๕๖๑

[๓]
ราชกิจจานุเบกษา เล่ม ๑๓๔/ตอนพิเศษ ๒๓๓ ง/หน้า ๒๒/๒๒
กันยายน ๒๕๖๐

[๔] ราชกิจจานุเบกษา
เล่ม ๑๓๕/ตอนพิเศษ ๗๓ ง/หน้า ๒๘/๒๘ มีนาคม ๒๕๖๑